A démon egyetlen ütéssel elsodor minket egymástól. Varázslattal tompítom az esésemet, bár így sem esik kellemesen. Az addig makacsul szorongatott karót most hagyom, hogy kisodorja kezemből a lendület - úgysem ér semmit egy alaktalan szörnyeteg ellen. Alkaromra támaszkodva tolom magam négykézlábra, alig rázom meg a fejem, máris látom a szemem sarkából, hogy Ebony újabb csapásra készül.